钦定古今图书集成/明伦汇编/家范典/第015卷 > 礼记 > 《坊记》
## 钦定古今图书集成/明伦汇编/家范典/第015卷 > 礼记 > 《坊记》

“父子不同位”，以厚敬也。

〈大全〉严陵方氏曰：“‘此言父子不同位，《曲礼》言父子不同席’，席言所坐之席，位言所立之位，坐立虽不同，其所以辨尊卑之义则一而已

又

子云：“升自客阶，受吊于宾位，教民追孝也。未没丧不
称君，示民不争也。故《鲁春秋》记晋丧曰：‘杀其君之子
奚齐及其君卓’。”以此坊民，子犹有弑其父者。

〈陈注〉方氏曰：“升自客阶而不敢由于主人之阶，受吊于宾位而不敢居于主人之位，所以避父之尊，尽为子之孝而已。父既没而犹未忍升其阶、居其位焉，故曰‘教民追孝也。未终丧，居君之位而未敢称君之号，则推让之心固可见矣，故曰‘示民不争也’’。”